Die Vossies het op Saterdag, 11 Mei, net weer bewys dat ‘n Vossie nooit opgee nie. Ben Vorster se O/14A-span het gewys dat Vossie se junior rugby gesond is. Hulle het Eldoraigne se 0/14’s 26-10 kafgedraf in ‘n baie opwindende stryd. Die Vossies se O/14B-span moes hard veg en was met rustydtelling 5-7. Na Hoërskool Eldoraigne hulle reserwes opgesit het, moes hulle ongelukkig die knie buig met ‘n telling van 5-34.
Dit blyk of die O/15-liga hierdie jaar ‘n rillerstryd gaan wees. Die Vossies se O/15A-span het in ‘n rillerstryd-veggees en wilskrag gehad om die wen te kon deurtrek. Die Vossies se O/15B-span moes ongelukkig stert tussen die bene huis toe nadat hulle 7-31 verloor het. Ben Vorster se O/16A-span het gelyk soos die All Blacks in 1999 se Wêreldbeker - elke man groter en sterker as sy opponent. Dit was steeds ‘n reuse oorwinning vir die Vossies met ‘n eindtelling van 59-0.
Wat kommerwekkend van die so genaamde makro skole is, is dat hulle omtrent geen B-spanne kan bied aan die platteland se skooltjie nie. Maar wat die Vossies wel kan sê, is hier gee ons elke seun die kans om te speel en deel te neem aan dit waarvoor hy LIEF is - RUGBY!!
Die Treasury One 1ste span van Ben Vorster het hul oorwinning in die laaste 30 sek behaal. Dit was ‘n spanningsvolle stryd tussen twee reuse gewees. Ben Vorster se SA-Skole sewesster was weer een van sy span se uitblinkers, maar die Vossie se binnesenter, Franco Broodryk, het die “oomblik” gesteel met twee pragdrieë waarvan een die wendrie was.
Die Vossie speel komende naweek teen Kempton Park te Kempton. Ons wens al die spanne en afrigters sterkte toe.
Foto 1: Franco Broodryk in aksie.